மோசடி நபர்களிடம் ஏமாறவும், பணம், மானம் மரியாதையை இழக்கவும் அனைவருக்கும் உரிமை உண்டு. ஆனால் இந்த நபர்கள் தன் அலுவலக லெட்டர்பேடில் மோசடியான பிரசங்கிக்கு அங்கீகாரம் செய்து அனுப்பும் கடிதத்தை அவர் பெருமையாக வெளியிட்டு அதன்மூலம் தன் வணிகச் சந்தையைப் பெரிதாக்கிக் கொள்கிறார். தனக்கு இவர்களுடன் அந்தரங்கமாகத் தொடர்பு உண்டு என்று சொல்லி அவர்களின் மூலம் அரசின் திட்டங்களில் ஆதிக்கம் செலுத்த தன் சர்வதேசத் தொடர்புகளை இவர் உபயோகிப்பார் என நம்ப இடமிருக்கிறது. வின்செண்ட் H பல்லா-, சிறுபான்மையின நலத்துறை அமைச்சர், தன்னுடைய 23-ஆம் தேதியிட்ட 2011-ஆம் ஆண்டு மார்ச் மாதக் கடிதத்தில் நாடாளுமன்றம் அமைதியாக நடக்க உறுப்பினர்களுடனான பிரார்த்தனையில் வேண்டிக்கொண்டு, அந்த வேண்டுதலால் பட்ஜெட் கூட்டத்தொடர் அமைதியாக நடந்ததற்கு அவருக்கு நன்றி தெரிவிக்கிறார். மேலும் இது போன்ற கூட்டங்களை நடத்தி நாடு சிறக்க அவர் வழிசெய்ய வேண்டுமாம். இந்தக் கேவலமான கடிதத்திற்காகவே அவர் மீது உரிமை மீறல் பிரச்சினையை எழுப்பலாம். நான் கேள்வி கேட்பது அவரின் மதம் சார்ந்த மூட நம்பிக்கைகளைப் பற்றியோ, பால் தினகரனைப் போன்ற கள்ளப் பிரசங்கிகளை நம்பி மோசம் போவதைப் பற்றியோ அல்ல. தன்னை மதச்சார்பற்றது (இந்துமதச் சார்பற்றது) என்று சொல்லிக்கொள்வதில் பெருமைப்படும் சோனியா காங்கிரஸ் அரசு– அது தரும் பதவியை அனுபவித்துக்கொண்டு அதன் லெட்டர்ஹெட்டில் போலிப் பிரசங்கிகளை அங்கீகரித்துக் கடிதம் எழுதுவதில் உள்ள தார்மிக நெறியைப் பற்றியே.